આનંદબજાર પત્રિકા સાથે વાતચીતમાં જયરામ રમેશે જણાવ્યું કે, ‘પ્રણવ મુખરજી જેવા મહાન નેતા, જેમણે અમને માર્ગદર્શન આપ્યું, તેઓ હવે આરએસએસના કાર્યક્રમમાં મુખ્ય અતિથિ બનીને જાય છે, એવું અચાનક શું બની ગયું?’ દરમિયાન પૂર્વ નાણાં મંત્રી પી ચિદમ્બરમે પણ અગાઉ આ મુદ્દે નિવેદન કરતા જણાવ્યું હતું કે, પ્રણવ મુખરજીએ હવે આરએસએસના કાર્યક્રમમાં જવાનું આમંત્રણ સ્વીકારી લીધું છે તો તેઓ તેમના જ મંચ પરથી તેમને યોગ્ય શીખામણ આપે. આરએસએસની વિચારધારામાં શું ખામી છે તે પૂર્વ રાષ્ટ્રપતિ તેમને જણાવે તેમ ચિદમ્બરમે જણાવ્યું હતું.